Vladimir Bulavin

Vladimir Ivanovitš Bulavin (Владимир Иванович Булавин; sündinud 11. veebruaril 1953 Stanovojes Lipetski oblastis) on Venemaa riigitegelane. Kuni 10. veebruarini 2023 oli Venemaa Föderaalse Tolliteenistuse ülem.

 Elulugu 
1975. aastal lõpetas Moskva Transpordiinseneride Instituudi automaatika ja telemehaanika erialal, mille järel töötas kuni 1977. aastani Pavlovski masinaehitustehases "Vošod" projekteerimisinsenerina.

Alates 1977. aastast teenis NSV Liidu Riiklikus Julgeolekukomitees. Lõpetas 1979. aastal NSV Liidu KGB Kõrgema Kooli võõrkeelt oskava operatiivpersonali koolituskursuse. Suunati operatiivtööle NSV Liidu KGB direktoraati Gorki oblastis.

1992. aastal määrati ta Venemaa julgeolekuteenistuse FSB Nižni Novgorodi oblasti ülemaks. 2001–2006 oli ta samaaegselt Volga föderaalringkonna Venemaa FSB juhtide nõukogu esimees. 2006. aastal määrati Venemaa FSB asedirektoriks – 6. märtsil 2006 loodud riikliku terrorismivastase komitee aparaadi juhiks. 2. juunil 2008 määrati ta Vene Föderatsiooni presidendi dekreediga Vene Föderatsiooni Julgeolekunõukogu sekretäri esimeseks asesekretäriks.https://web.archive.org/web/20161111061557/http://miit.su/index.php?option=com_content&view=article&id=196&Itemid=21

11. märtsist 2013 kuni 28. juulini 2016 oli ta Venemaa Föderatsiooni presidendi täievoliline esindaja Loode föderaalringkonnas.http://www.kremlin.ru/acts/bank/36863 http://www.kremlin.ru/acts/bank/41157

28. juulist 2016 kuini 10. veebruarini 2023 oli Venemaa Föderaalse Tolliteenistuse ülem, vabastati ametist seoses 70-aastaseks saamisega.http://government.ru/news/47755/ 

 Sanktsioonid 
6. aprillil 2022 kehtestas USA talle seoses Venemaa kallaletungiga Ukrainale viisa- ja majandussanktsioonid.https://www.federalregister.gov/documents/2022/04/18/2022-08183/notice-of-ofac-sanctions-actions

25. veebruaril 2023 kehtestas Euroopa Liit tema suhtes sanktsioonid "seoses tema püüdlustega õõnestada kaubandus- ja tollipiiranguid, tagades paralleelimpordi Venemaale, ning otsese võimu teostamise eest tolliprotsesside üle ja Venemaa tolliseadustiku kehtestamise eest ebaseaduslikult annekteeritud Donetski, Luganski, Hersoni ja Zaporižžja aladel."https://eur-lex.europa.eu/legal-content/EN/TXT/PDF/?uri=CELEX:32023R0429&from=EN

 Viited 

Kategooria:Venemaa riigiametnikud
Kategooria:Sündinud 1953